Lav et referat af nedenstående tekst:

Tekst:
Mandag formiddag starter svingdørene og rulletrapperne i storcentre over hele landet, når de for første gang i godt to måneder slår dørene op for gæster. Men det bliver en noget anden tur langs butikkerne, end vi har været vant til. Flere steder tager nemlig alternative metoder i brug for at holde smittespredningen nede: - Hvis der kommer rigtigt mange mennesker, så får vi live at vide på vores telefoner, hvor mange der er i vores center. Og så kan vi med det samme lukke af for visse indgange, så det kan være en tryg oplevelse at komme i vores center, siger centerleder i Lyngby Storcenter, Simon Hansen. Følger trafikregler Lyngby Storcenter er langt fra de eneste. Flere centre oplyser, at de vil have flere vagter på arbejde end normalt til at sørge for, at der ikke opstår kø eller andre uhensigtsmæssige situationer. Derudover skal gæsterne følge en lang række regler, der skal sikre, at storcentret overholder myndighedernes retningslinjer. Det indebærer blandt andet brug af sprit og ensretning i gangarealerne, så gæsterne holder til højre. - Vi skal jo ikke gøre det besværligt for vores gæster at shoppe, og alle kender reglen med, at man holder til højre. Så det er egentlig den, som vi tager lidt i brug her, siger centerchef i Tarup Center, Kim Lynbech. Søndag blev flere anbefalinger fra Sundhedsstyrelsen lempet . Blandt andet den afstand, som styrelsen opfordrer danskerne til at holde fra hinanden. Fra at være to meter bliver denne nu ændret til én meter, fordi dette ”i langt de fleste tilfælde er tilstrækkeligt”. Forventer ikke problemer Men storcentre skal sørge for ekstra rengøring, tydelig skiltning og mulighed for at holde god håndhygiejne. Og så er butikkerne blevet opfordret til at afholde sig fra tilbud, der kan tiltrække for mange kunder. Så selvom, der skulle komme mange kunder mandag formiddag, forventer Kim Lynbech ikke, at det vil medføre uheldige situationer: - Jeg synes jo, at vores statsminister har løftet pegefingeren meget godt, så jeg forventer ikke problemer. Det er klart, at vi gerne vil have handlen i gang igen, men det handler om sikkerhed og tryghed, og det har vi sikret, siger Kim Lynbech til TV 2. Samme melding kommer fra Kolding Storcenter, der med mere end 120 forskellige butikker forventer et stort rykind. - Jeg ved ikke, hvordan det kommer til at gå, men vi har gjort alt, vi kan, for at skabe en tryg oplevelse for alle. - Det er meget tydeligt, hvilken adfærd man skal have i centret, og man skal egentlig bare have samme adfærd, som man skal have ude i samfundet, så vi forventer, det kommer til at forløbe stille og roligt, siger Lotte Vestergaard Skou, der er centermanager i Deas, der driver Kolding Storcenter til nyhedsbureauet Ritzau. Større fokus på håndhygiejne Åbningen af storcentre og detailbutikker er en del af anden fase om genåbningen af Danmark , som et enigt folketing blev enige om torsdag 7. maj. De ændrede krav om afstand fra søndag kræver, ifølge Sundhedsstyrelsen, et større fokus på håndhygiejne. Fem generelle anbefalinger bliver derfor understreget fra myndighedernes side: Vask dine hænder tit, eller brug håndsprit Host eller nys i dit ærme Undgå håndtryk, kindkys og kram – begræns den fysiske kontakt Vær opmærksom på rengøring – både hjemme og på arbejdspladsen Hold afstand og bed andre tage hensyn

Referat:
Butikker og storcentre er blandt andet blevet opfordret til ikke at have slagtilbud ved genåbningen.